রুপার সভাপতি আজাদ খান সম্পাদক সবুর
রাজশাহী ইউনিভার্সিটি সাইকোলজি এলামনাই অ্যাসোসিয়েশনের (রুপা) নতুন কমিটি গঠন করা হয়েছে। এতে বিভাগের প্রফেসর ড. মো. মজিবুল হক আজাদ খান সভাপতি ও কুষ্টিয়া জেলার অতিরিক্ত পুলিশ সুপার মো. গোলাম সবুর সাধারণ সম্পাদক নির্বাচিত হয়েছেন। শনিবার রাতে বিশ্ববিদ্যালয়ের কাজী নজরুল ইসলাম মিলনায়তনে মনোবিজ্ঞান বিভাগের সভাপতি প্রফেসর ড. এনামুল হক এ কমিটি ঘোষণা করেন।







কমিটির অন্য সদস্যরা হলেন- সিনিয়র সহ-সভাপতি ড. মাসুদুল হক সিদ্দিকী, সহ-সভাপতি এইচএম সাঈদ, ফেরদৌস আহমেদ, শামীম রেজা মিলন, মুহাম্মদ কাইউম-উল-হক, আবদুল কাদের সবুজ, কোষাধ্যক্ষ ড. একেএম রেজানুর রহমান নীলু প্রমুখ।




এদিকে কমিটিতে উপদেষ্টা নির্বাচিত হয়েছেন বিভাগের সাবেক প্রফেসর ড. এমআর আলী, সাবেক রাবি প্রোভিসি মুহাম্মদ নূরুল্লাহ, মনোবিজ্ঞান বিভাগের প্রফেসর ও সভাপতি ড. এনামুল হক, প্রফেসর ড. নাজমা আফরোজ, সাবেক শিক্ষার্থী জাহিদুল হক বাবলু, অ্যাডভোকেট আবদুল ওয়াদুদ।
এর আগে মনোবিজ্ঞান বিভাগের পুনর্মিলনী অনুষ্ঠানে বর্তমান ও সাবেক শিক্ষার্থীরা অংশ নেন। রাজশাহী বিশ্ববিদ্যালয়ে মনোবিজ্ঞান বিভাগটি ১৯৫৬ সালে যাত্রা শুরু করে।

রাজশাহী ইউনিভার্সিটি সাইকোলজি এলামনাই অ্যাসোসিয়েশনের (রুপা) নতুন কমিটি গঠন করা হয়েছে। এতে বিভাগের প্রফেসর ড. মো. মজিবুল হক আজাদ খান সভাপতি ও কুষ্টিয়া জেলার অতিরিক্ত পুলিশ সুপার মো. গোলাম সবুর সাধারণ সম্পাদক নির্বাচিত হয়েছেন। শনিবার রাতে বিশ্ববিদ্যালয়ের কাজী নজরুল ইসলাম মিলনায়তনে মনোবিজ্ঞান বিভাগের সভাপতি প্রফেসর ড. এনামুল হক এ কমিটি ঘোষণা করেন।